jkorsvik/nowiki_second_scrape_merged huggingface dataset:
Håndball under Asialekene 2002

Håndball under Asialekene 2002. Håndball var en av flere sporter under Asialekene 2002 i Busan i Sør-Korea. Det var to turneringer, en for kvinner og en for menn. Ni herrelag og fem damelag deltok. Sør-Korea vant begge turneringene.


== Medaljer ==


== Eksterne lenker ==
www.handball.jp
Harry DeWolf-klassen

Harry DeWolf-klassen er en klasse patruljefartøyer som er under bygging for Marine royale canadienne. Det er planlagt seks fartøyer i klassen.Klassen er navngitt etter det første fartøyet i klassen, NCSM «Harry DeWolf», som er oppkalt etter den canadiske marinehelten Harry DeWolf fra andre verdenskrig. Fartøyene er bygget for å kunne bryte is opptil én meter tykk. Primærrollen vil være suverenitetspatruljer i arktiske farvann.
Byggingen av det første fartøyet i klassen, NCSM «Harry DeWolf», ble påbegynt i 2015. Det er ventet levert våren 2018. Det siste fartøyet er ventet levert i 2022.


== Fartøyer ==


== Referanser ==


== Eksterne lenker ==
Navires de patrouille extracôtier/de l’Arctique
Barmakidene

Barmakidene (persisk: برمکیان -  Barmakīyān; arabisk: البرامكة - al-Barāmikah, froa sanskrit: pramukha प्रमुख «leder, sjefsadminidstrator, registrar»  var en innflytelserik persisk slekt fra Balkh. Barmak var tittelen til ypperstepresten ved det buddhistiske klosetret Nawbehar i Balkh (nå i Afghanistan, og verdigheten var arvelig. Andre mener at de egentlig begynte som zoroastrianere. Kort etter den islamske erobring av Øst-Iran gikk de over til islam.
Barmakidene innehadde viktige statlige embeder og de fremste forvaltningspostene og spilte en betydelig rolle under de første abbasidiske kalifene. I andre halvdel av 700-tallet ledet de rikets styre og befestet da administrativt abbasidenes velde i Bagdad.


== Referanser ==


== Litteratur ==
André Clot: Harun al-Raschid, Kalif von Bagdad. Oversatt fra fransk av Sylvia Höfer. Artemis & Winkler, Düsseldorf 2001, ISBN 3-538-07125-X.
Arbeidernes Båtforening (Oslo)

Arbeidernes Båtforening ligger på Hovedøya i Oslo. Foreningen ble stiftet i 1936, da en gruppe medlemmer brøt ut av Revierhavnens baatforening.Foreningen har ca. 105 båtplasser, og disponerer to gamle brakker og plass til vinteropplag på Hovedøya.


== Referanser ==
Ælfnoth

Ælfnoth er et gammelengelsk mannsnavn.


== Etymologi ==
Navneleddet ælf er dannet av gammelengelske ælf eller alf, «alv». Den norrøne formen av leddet er ælfR.
Navneleddet noth har gammelengelsk opprinnelse og betyr «modig».


== Utbredelse ==
Ælfnoth var et populært mannsnavn i England fra 900-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.

Ælfnoth av Stowe (død 700), engelsk eneboer og martyr
Ælfnoth av Dorchester (900-tallet), biskop av Dorchester


== Referanser ==


== Eksterne lenker ==
(en) Behind the Name: Ælfnoth
(en) Think Baby Names: Ælfnoth
Æthelmær

Æthelmær er et gammelengelsk mannsnavn.


== Etymologi ==
Navneleddet æthel er dannet av gammelengelske æthel, «edel». Den norrøne formen av leddet er aðal.
Navneleddet mær har opprinnelse i urgermanske *maru-, «berømt». Den norrøne formen av leddet er mærr.
Ethelmer, Æðelmǣr og Æthelmære er andre gammelengelske former av navnet. Adalmar og Athalmar er gammelhøytyske former og Ailmær en norrøn form av navnet.


== Utbredelse ==
Æthelmær var et populært mannsnavn i England fra 900-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.

Æthelmær den kraftige (død 1015), ealdorman av de vestlige provinsene i England
Æthelmær av Elmham (1000-tallet), biskop av Elmham
Æthelmær av Canterbury, (død 1137), engelsk teolog


== Referanser ==


== Eksterne lenker ==
(en) Behind the Name: Æthelmær
(en) Think Baby Names: Æthelmær
Cuthburg

Cuthburg er et gammelengelsk kvinnenavn.


== Etymologi ==
Navneleddet cuth har opprinnelse i gammelengelske cūþ, «kjent, berømt».
Navneleddet burg har opprinnelse i gammelengelske burχ, «borg», og finnes igjen i moderne engelsk i borough og sluttleddet -bury i flere stedsnavn. Norrøne former av navnetleddet er bjarga, bjǫrg og borg.


== Utbredelse ==
Cuthburg var et populært kvinnenavn i England fra 600-tallet til 700-tallet.


== Kjente personer med navnet ==
Personene i listen er ordnet kronologisk etter fødselsår.

Cuthburg av Wimborne Minster (død ca. 718), abbedisse av Wimborne Minster


== Referanser ==


== Eksterne lenker ==
(en) Behind the Name: Cuthburg
(en) Think Baby Names: Cuthburg
Uten en tråd (film)

Uten en tråd (dansk: Uden en trævl) er en dansk erotisk film fra 1968, regissert av Annelise Meineche. Manuset ble skrevet av Annelise Meiniche og John Hilbard. Det bygde på Jens Bjørneboes roman Uten en tråd, som ble utgitt anonymt i 1966.


== Handling ==
En kvinnelig gymnasiast er redd for å være frigid, men en ung lege overbeviser henne om det motsatte på en håndfast måte. Etter studentereksamen foretar hun en reise gjennom Europa, der hun har en rekke spennende og ulikartede erotiske opplevelser med både menn og kvinner. Kvinnens dagboksnotater fra reisen kan legen siden benytte i en sexologisk avhandling.


== Rolleliste (i utvalg) ==
Anne Grete Nissen - Lilian
Ib Mossin - Dr. Petersen
Niels Borksand - Lilians skolekamerat
Ki-Jo Feza - Lilians venninne
Niels Dybeck - Göran, filmfotograf
Åke Engfeldt - Sminkør
Leif Barney Fick - Heini, lystekniker
John Martinus - Jon, lystekniker
Søren Carlsbæk - Åke, medspiller i sex-film
Joan Gamst - Arkitektstudent
Søren Strømberg - Arkitektstudentens venn
Dieter Eppler - Velhavende tysker
Dale Robinson - Freddy, englender
Preben Ottesen - Antonio, italiener
Jean Kress - Franskmann


== Referanser ==


== Eksterne lenker ==
(en) Uten en tråd på Internet Movie Database 
(no) Uten en tråd hos Filmfront 
(sv) Uten en tråd i Svensk Filmdatabas 
(da) Uten en tråd i Danmark Nationale Filminstitut 
(nl) Uten en tråd på MovieMeter 
(en) Uten en tråd på AllMovie 
(en) Uten en tråd på Turner Classic Movies 
(en) Uten en tråd på Rotten Tomatoes
Alvaro Guitars

Alvaro er et gitarmerke produsert av firmaet Enrique Keller SA, en stor produsent av håndbyggede klassiske gitarer. Gitarene fra Alvaro er hovedsakelig bygget av erfarne gitarmakere som også håndplukker treverket som benyttes, men selskapet har også en rimelig serieprodusert variant, som er gitaren man vanligvis finner i gjennomsnittlige musikkforretninger.Gitarene produseres i Spania.


== Referanser ==


== Eksterne lenker ==
alvaro-guitars.com
Jasel

Jasel var Norges første gitarfabrikk, og produserte gitarer mellom 1938 og 1954. Odd P. Jacobsen (1911 – 2007) var først og fremst fiolinmaker, og oppnådde også internasjonal anerkjennelse for instrumentene sine.
Etter at Jacobsen var ferdig utdannet møbelsnekker i 1927 fikk han jobb hos en fiolinmaker i Trondheim, hvor han jobbet i 6 år før han startet sitt eget verksted. Det var vanskelig å livnære seg bare på fiolinbygging og instrumentreparasjoner, og i 1938 begynte han å bygge gitarer. Allerede i 1939 ansatte han to menn ved verkstedet sitt. Firmaet drev en form for serieproduksjon, da gitarene delvis ble maskinelt produsert.
Etter hvert begynte han å produsere jazzgitarer, som han selv kalte «cello-gitarer», og navnet Jasel kom i bruk. Jacobsens historie er veldokumentert, og Ringve Museum har rundt 2 000 gjenstander, samt korrespondanse og avisutklipp.I 2011 fant en renholdsarbeider i Levanger en verdifull Jasel-gitar i en søppelkontainer. Han skjønte at dette var en kulturskatt, og leverte gitaren til Rockheim, det nasjonale senteret for pop og rock i Trondheim.


== Referanser ==


== Eksterne lenker ==
Jasel - Odd P. Jacobsen, nettstedet norskegitarer.no
Sarod

En sarod er et indisk klimpreinstrument som trolig er utviklet fra senya-rebaben, et indisk/persisk instrument som ble spilt i India frem til 1800-tallet. Saroden er et lutt-liknende instrument med kropp av ett emne av indisk mahogny eller teak med gripebrett av stål uten tverrbånd. Kroppen av instrumentet er trukket med geiteskinn, og stolen står i press mellom strengene og geiteskinnlokket. Saroden har fire spillestrenger, seks rytme- og grunntonestrenger og 15 resonansstrenger. En klimprer på strengene med en «djaba» – et plekter laget av kokosnøtt.
Sarod-liknende instrumenter kan sees i utskjæringer fra det første århundret av den moderne tidsregninga i Champa-tempelet og på veggmalerier i Ajanta-grottene. Det likner også på rababar fra Afghanistan og Kashmir. Saroden ble endret av Amir Khusru på 1200-tallet. I moderne tid har ustad Ali Akbar Khan innført endringer av instrumentformen for å bedre lydkvaliteten.
Kjente sarodspillere er Ali Akbar Khan, Sharan Ranene og Amjad Ali Khan.


== Eksterne lenker ==
«Alt» om saroden fra sarod.com
Sharan Ranenes nettsted
Ali Akbar Khans nettsted
Sarodens opprinnelse og alder
Roger Evjen

Roger Evjen (født 1974) er en norsk lærer og lokalpolitiker (Ap). Han var ordfører i Aurskog-Høland kommune i perioden 2015 til 2019 med støtte fra Senterpartiet, Sosialistisk venstreparti, Kristelig Folkeparti og Miljøpartiet De Grønne.
Evjen var rektor ved Løken/Hofmoen skole før han ble ordfører. Han har sin utdannelse fra Høgskolen i Hedmark (HH) og Handelshøyskolen BI.


== Referanser ==
George Beauchamp

George Delmetia Beauchamp (født 18. mars 1899 i Texas, død 30. mars 1941 i Los Angeles) var en amerikansk gitarmaker og oppfinner av musikkinstrumenter, og også grunnlegger av National String Instrument Corporation og gitarprodusenten Rickenbacker.


== Biografi ==
Beauchamp spilte fiolin og lapsteelgitar. I 1920-årene eksperimenterte han med resonatorgitarer, elektriske gitarer, elektriske fioliner, lapsteelgitarer og forsterkere. I 1931 slo han seg sammen med Paul Barth og Adolph Rickenbaher og formet Ro-Pat-In Corporation, senere kjent som Rickenbacker. Firmaet spesialiserte seg i elektrifisering av strengeinstrumenter.


== Oppfinnelser ==
Stringed musical instrument Patent US2310199 1943-02-09 (1940-10-14) - Elektrisk fiolin
Stringed musical instrument  Patent US2152783 1939-04-04 (1936-06-23) - Strengefeste/bro
Stringed musical instrument  Patent US2130174 1938-09-13 (1936-01-14) - Elektrisk fiolin
Electrical stringed musical instrument  Patent US2089171 1937-08-10 (1934-06-02) - Elektrisk gitar, «Frying Pan»
Stringed musical instrument  Patent US1808757 1931-06-09 (1930-01-21) - Resonatorgitar
Stringed musical instrument  Patent US1808756 1931-06-09  (1929-03-11) - Resonatorgitar
Pick for stringed musical instruments  Patent US1787136 1930-12-30 (1928-06-30) - Tommelplekter


== Referanser ==


== Eksterne lenker ==
(en) George Beauchamp – kategori av bilder, video eller lyd på Commons 
(en) George Beauchamp på MusicBrainz 
(en) rickenbacker.com
Johann Burckhardt Mencke

Johann Burckhardt Mencke (1674–1732) var en tysk historiker.


== Liv og virke ==
Johann Burckhardt Mencke ble født inn i en akademikerfamilie fra Oldenburg som hadde fostret mange professorer ved universitetet i Leipzig, og var sønn av professor i etikk og politikk, Otto Mencke (1644–1707). Johann Mencke tok grunnutdanning i Leipzig og ble i 1694 Magister Artium, deretter studerte han teologi i to år.Mencke forfattet og redigerte en mengde historiske verk. Han samlet og reviderte historisk kildemateriale, spesielt fikk Scriptores rervm Germanicarvm praecipve Saxonicarvm (Leipzig 1728–1730, 3 bind) betydning. I 1715 grunnla han tidsskriftet Neuen Zeitungen von gelehrten Sachen og la med det grunnlaget for leksikonet som Christian Gottlieb Jöcher senere gav ut. Videre skrev han avhandlinger om retorikk, poesi og boklig lærdom.
Det mest utbredte og mest oversatte verket til Mencke er De charlataneria eruditorum (1713, 1715). I dette beskrev han, dels ved hjelp av anekdoter, en rekke tåpeligheter og feil begått av ulike akademikere. Mencke innførte ordet Scharlatan i det tyske språket – og dermed indirekte blant annet i norsk.Mencke skrev dikt som han gav ut under pseudonymet Philander von der Linde (1705, 4 bind).Han var gift med Katharina Margaretha Gleditsch, datter av en bokhandler. De fikk to sønner og en datter. Sønnen Friedrich Otto Mencke ble en kjent jurist.


== Verk i utvalg ==
1711: Schediasma De Commentariis Historicis, Qvos Galli Memoires Vocant
1713/1715: De charlataneria eruditorum
fra 1715: Neue Zeitungen von gelehrten Sachen (seinere som Compendiöses Gelehrten-Lexicon)


== Kilder ==
(de) Heinrich Theodor Flathe: «Mencke, Johann Burchard». I Allgemeine Deutsche Biographie (ADB). Bind 21, Duncker & Humblot, Leipzig 1885, s. 310 f.
(de) Notker Hammerstein: «Mencke, Johann Burchard.» I Neue Deutsche Biographie (NDB). Bind 17, Duncker & Humblot, Berlin 1994, ISBN 3-428-00198-2, s. 34 f. (digitalisering).


== Referanser ==


== Eksterne lenker ==
(de) Johann Burckhardt Mencke i Deutsche Biographie
(de) Verk av og om Johann Burckhardt Mencke i katalogen til det tyske nasjonalbiblioteket
Christof J. Heymann: Johann Burckhardt Mencke. Unbewusster Wegbereiter des Universal-Lexicons
Die Gelehrtenfamilie Mencke
Verk (PDF-fil; 41 kB)
Litteratur (PDF-fil; 41 kB)
Johann Burckhardt Mencke i professorkatalogen til Universitetet i Leipzig
Verdenscupen i orientering 1992

Verdenscupen i orientering 1992 var den 4. utgaven av Verdenscupen i orientering. Den besto av 8 arrangementer som foregikk i Sverige, Finland, Russland, Ungarn, Østerrike, Italia, Canada og USA. Den bestod av 8 verdenscuprunder i 8 ulike land. 


== Arrangement og resultater ==


=== Herrer ===


=== Damer ===


== Sammenlagtresultater ==


=== Herrer ===


=== Damer ===


== Eksterne lenker ==
IOF WorldCup 1992
WorldCup 1992 Results and Bulletins Arkivert 20120812221614 hos WebCite
Orienterring EOC WOC NOC World Cup History
Ayla Shatz

Ayla Shatz (Ayla Adams født 1989) er en svensk artist og musikkprodusent innen hiphop og reggae. Ayla vokste opp i Malmö og brgynte tidlig å spille forskjellige instrumenter, men også å produsere musikk allerede i tenårene. Hun begynte å turnere sammen med Faela og Chalao, to Malmøbaserte band, i 2008. Senere gikk hun på musikkfolkehøyskolen Spinneriet i Malmö i en hiphopinnrettet utdannelse, der blant annet artistene Cleo og Promoe underviste. Der ble hun medlem av musikkollektivet Femtastic, ett nettverk startet for å fremme kvinnelige artister. I 2014 slapp hun sitt debutalbum Ayla Shatz.
2020 vant Ayla en pris for "Årets Rytm" på Manifestgalan för albumet Klarspråk.


== Diskografi ==
Album

2014 – Ayla Shatz
2016 – Där Allting Startade (som Ayla Adams)
2016 – Release Yourself (med Konstantin)
2017 – Loops and thoughts
2019 – KlarspråkSingler

2016 – «Paper» (med Konstantin)
2018 – «Vilken Värld» (med O-Hund)
2018 – «För oss» (med Broder John)


== Referanser ==
La dama del mar

La dama del mar er en argentinsk spillefilm fra 1954, i regi av Mario Soffici. Han skrev også manuset, som bygde på José Ramón Lunas og Rafael García Ibáñez' adapsjon av Henrik Ibsens skuespill, Fruen fra havet, som ble utgitt i 1888. Zully Moreno, Alberto Closas, Roberto Airaldi og Ernesto Bianco spiller hovedrollene.
Den ble delvis filmet i Mar del Plata, Laguna Brava og Quequén.
Carlos T. Dowling var scenograf.
Premieren fant sted i Argentina 27. januar 1954.


== Handling ==
En kvinne kjemper desperat for å overvinne fortiden som holder henne tilbake.


== Skuespillere ==
Zully Moreno
Alberto Closas
Roberto Airaldi
Ernesto Bianco
Carlos Cotto
Mirtha Torres
Nina Brian
Fernando Labat
Jacques Arndt
Adolfo Calcaño
Jesús Pampín
Juan Alighieri


== Kilder ==
Manrupe, Raúl og Portela, María Alejandra: Un diccionario de films argentinos (1930-1995), s. 153 og 154, Buenos Aires 2001, Editorial Corregidor. ISBN 950-05-0896-6.


== Eksterne lenker ==
(en) La dama del mar på Internet Movie Database
Abu Tammam

Abu Tammam, fullt navn Habib ibn Aws Al-Ta'i (arabisk: حبيب بن أوس الطائي, født muligens i 788 - eller senere - i Jasim i det som nå er Syria, død  845 eller 1846 i Mosul), var en arabisk dikter i abbasidekalifatets tid. Han er best kjent fot en antologi av arabisk poesi, Hamasah.


== Liv og virke ==


=== Bakgrunn ===
Abu Tammam var født i Jasim, nordøst for Tiberiassjøen og nær Hierapolis Bambyce. Han synes å ha tilbragt ungdomsårene i Homs. Han var muslimsk konvertitt født av kristne foreldre., Etter én overlevering skal han i yngre år ha solgt vann ved en moské i Kairo.


=== Dikter ===
Hans første fremtreden dom dikter var i Egypt, men han fant ikke levebrød der og dro til Damaskus, og deretter til Mosul. Derfra besøkte han guvernøren i Armenia, et område som den gang var innlemmet i det arabiske islamske rike, og han ble vel ivaretatt.Etter 833 bodde han for det beste i Bagdad, ved kalif Mo'tasims hoff. Fra Bagdad besøkte han Khorasan, der han ble tatt vel i mot av Abdullah ibn Tahir. Rundt år 845 var han i Ma'arrat un-Nu'man, der han møtte dikteren al-Buhturi (ca. 820–897). Han døde i Mosul i 845.


=== Forfatterskapet ===
Abu Tammam er best kjent for sin kompilasjon av tidlige dikt. Verket er kjent som Hamasah. Hamasah (som er arabisk for «formaningen», en av de fremste antologier av arabisk litteratur. Abu Tammam satte sammen verket mens han var værfast, innesnødd, i Hamadan, og hvor han hadde tuilgan til et utmberket bibliotek tilhørrende Abu al-Wafa Ibn Salama.Hamasah består av ti bøker poesi, alle klassifosert etter emne. Noen av dem er utdrag av lengre dikt. Diktene anses å være av eksepskjonell skjønnhet. Senere ble det skrevet en lignende antologi av samme nabn av dikteren al-Buhturi, og i moderne tider er ordet hamasah på arabisk også blitt et benerisk uttrykk for heroisk episk poesi.
Det re også to andre kompilasjoner, av lignende natur, som tilskrives Abu Tammam. Hans egne dikt kom med årene litt i skyggen, fordi de overskygges av hans kompilasjoner, men i samtiden var han priset også for sin egen diktning. Hans dikt viser et stilistisk brudd med fremherskende forestillinger om oralbaserte konsepter om arabisk diktning, som gjerne beskrev historiske begivenheter og mennesker. De utmerket seg ved stilrenhet, versenes kvalitet, behandlingen av sine emner, og de er blitt satt i sammenhen med den fremherskende mutazilittiske filosofi under abbasidene.Diktene er senere også blitt utgitt i Kairo i 1875.


== Litteratur ==
Abū Bakr Muh̩ammad b. Yah̩yā al-S̩ūlī: Ah̠bār Abī Tammām, édité par H̠alīl Mah̩mūd ʿAsākir, Muh̩ammad ʿAbduh ʿAzzām & Naz̩īr al-Islām al-Hindī, Le Caire, 1937
H. Ritter: Abū Tammām i Encyclopædia of Islam CD-Rom Edition, 2004, Brill, Leyde
al-Āmidī: al-Muwāzana bayn al-Tā’iyayn Abī Tammām wa-l-Buh̩turī, se www.alwaraq.net


== Referanser ==
Verdenscupen i orientering 1990

Verdenscupen i orientering 1990 var den 3. utgaven av Verdenscupen i orientering. Den besto av 8 arrangementer som foregikk i Polen, Danmark, Norge, Canada, USA, Sveits, Frankrike og Tyskland. Den bestod av 8 verdenscuprunder i 8 ulike land. 


== Arrangement og resultater ==


=== Herrer ===


=== Damer ===


== Sammenlagtresultater ==


=== Herrer ===


=== Damer ===


== Eksterne lenker ==
IOF WorldCup 1990
WorldCup 1990 Results and Bulletins Arkivert 20120812221614 hos WebCite
Orienterring EOC WOC NOC World Cup History
National String Instrument Corporation

National String Instrument Corporation var et instrumentfirma som ble formet for å bygge de første resonatorgitarene. National produserte også de første resonatorvariantene av ukuleler og mandoliner. Firmaet ble grunnlagt i 1927 av George Beauchamp og John Dopyera.


== Referanser ==


== Litteratur ==
Bacon, Tony; Day, Paul (1994) The Rickenbacker Book: A Complete History of Rickenbacker Electric Guitars. Backbeat Books. ISBN 978-0879303297


== Eksterne lenker ==
rickenbacker.com
notecannons.com
Jasim

Jasim (arabisk جاسم, også transkribert Jassem) er en liten by i Izra-distriktet i guvernementet Dar'a sør i Syria. Den ligger 41 kilometer nord for Dar'a og nær byene Nawa i sør, Kafr Shams i nord, Inkhil i nordøøst og al-Harra i nordvest. Ifølge Statistisk sentralbyrå i Syria hadde Jasim et folketall på 31 683 i 2004.


== Historie ==
Under Østromerriket var Jasim sete for en monofysittisk kirke i 570. Den ble kontrollert og befolket av ghassinidearabere, et vasallkongedømme under Østromerriket. Det var fem kloster knytter til monofysittismen i byen. Ghassanidekongen Nu'man var gravlagd mellom Jasim og nærliggende Tubna.Den arabiske historiker fra 900-tallet al-Masudi skrev at Jasim hørte til Damaskus og lå «mellom Damaskus og provinsen Jordan, i et distrikt kalt al-Khaulan. Jasim ligger noen kilometer fra al-Jabiya, og fra området Nawa, der beitelandet Job ligger».Jasim ble skildret av den reisende syriske geografen Yaqut al-Hamawi tidlig på 1200-tallet under ajjubidedynastiet. Al-Hamawi skrev at byen var oppkalt etter «Jasim, sønn av Irem ibn Sam (Shem) ibn Nuh (Noa) på den tid da Babeltårnet ble ødelagt.» Han skrev videre at Jasim var en by i provinsen Damaskus langs hovrdveien til Tabbariyah.I 1596 var Jasim oppført i osmanske skattelister i Jaydur nahiya i Hauran qada. Den hadde en helt muslimsk befolkning som bestod av 28 husholdninger og 14 ungkarer. Skattene ble betalt for hvete, bygg og sommeravlinger.Mange av innbyggerne i nærliggende al-Harra kom fra Jasim. Byen er hjemsted til det arabiske folk al-Halqiyyin. Den arabiske sosialistlederen på 1900-tallet, Akram al-Hawrani, kom fra dette folket. I 1870-årene noterte Palestine Exploration Fund seg at Jasim var en av de største landsbyene i regionen med 1 000 innbyggere fordelt på 215 hytter. The Fund rapporterte om flere antikke ruiner, blant annet steinkors fra bysantinsk tid.


=== Den syriske borgerkrig ===
Jasim var en av de første byene som deltok i de omfattende demonstrasjonere under det syriske opprøret mot regjeringen den 18. mars 2011. Under borgerkrigen ødela de islamittiske opposisjonen statuen av den arabiske abbaside-dikteren Abu Tammam i Jasim.


== Litteratur ==
Hanna Batatu. Syria's peasantry, the descendants of its lesser rural notables, and their politics (Illustrated utg.). Princeton University Press. ISBN 0691002541. 
Wolf-Dieter Hütteroth and Kamal Abdulfattah (1977). Historical Geography of Palestine, Transjordan and South Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. 
Palestine Exploration Fund. Quarterly statement. Published at the Fund's Office. 
Shahid, Irfan. Byzantium and the Arabs in the Sixth Century: pt. 1, Toponymy, Monuments, Historical Geography, and Frontier Studies. Dumbarton Oaks Research Library and Collection. ISBN 0884022145. 
le Strange, Guy. Palestina Under the Moslems: A Description of Syria and the Holy Land from A.D. 650 to 1500. Committee of the Palestine Exploration Fund. 


== Referanser ==
Resonatorgitar

Resonatorgitarer er en videreutvikling av den akustiske gitaren, og blant annet et resultat av behovet for en gitar som laget mer lyd på en tid hvor det ikke var aktuelt å forsterke den elektrisk. Gitartypen begynte å få fotfeste i brassband på 20- og 30-tallet, og ble etter hvert et vanlig instrument innen bluegrass og blues.


== Beskrivelse ==
Lyden lages ved at lokket, gitarens soundboard, er byttet ut med metallkjegler som mottar vibrasjoner fra broen, og sender den tilbake forsterket og med en umiskjennelig klang som er lagt til av metallet. Gitaren produseres som square neck og round neck, hvor førstnevnte er formet for å ligge i fanget mens man spiller (lap style), og den runde halsen er formet for vanlig spilling. På begge typene er det også vanlig å heve strengene slik at man kan bruke en teknikk som slide, som gir en glissandoeffekt som er typisk for typisk for gitartypen.Dobrogitarer er opprinnelig et bestemt merke, men har hatt så store markedsandeler at «dobrogitar» i dagligtale er synonymt med resonatorgitar.


== Se også ==
George Beauchamp
National String Instrument Corporation


== Referanser ==


== Eksterne lenker ==
How Resonator Guitars Work, nettstedet gibson.com